open-index/open-wikipedia-markdown huggingface dataset:
Tor Eckhoff

**Tor Eckhoff** (22. marraskuuta 1964 – 27. marraskuuta 2021) oli norjalainen tubettaja, joka tunnettiin YouTubessa nimellä **Apetor**.

## YouTube-ura
Tammikuussa 2021 Eckhoffin YouTube-videoita oli katsottu yli 320 miljoonaa kertaa ja hänen YouTube-kanavallaan oli yli miljoona tilaajaa. Kanavallaan Eckhoff sukelsi, luisteli, tutki paikkoja ja joi alkoholipitoisia juomia.

## Kuolema
Eckhoff putosi Norjan Kongsbergin läheisyydessä sijaitsevan Jakobs dam -järven jäihin 26. marraskuuta 2021. Sukeltajat onnistuivat nostamaan hänet ylös, ja hänet kuljetettiin helikopterilla Oslon Ullevålin yliopistolliseen sairaalaan, jossa hän menehtyi. 

Eckhoffin viimeinen YouTube-kanavalleen lataama video oli hänen 57-vuotissyntymäpäiväänsä juhlistava video. Videon nimi oli "I am Not Dead, I am 57 Today" (suom. *En ole kuollut, täytän tänään 57*) ja se ladattiin vain viisi päivää ennen hänen kuolemaansa.

## Lähteet

## Aiheesta muualla
* Vice: An Interview with the Norwegian Guy Who Made the Best Winter Video of All Time
* Stara: Suomalaisetko karskeja talvi-ihmisiä? Norjalaismies näytti mallia
* Newshub: A Norwegian on thin ice
NHL 20

**NHL 20** on EA Canadan kehittämä ja EA Sportsin julkaisema jääkiekkoaiheinen urheilupeli, joka on NHL-pelisarjan 29:s osa. Pelin suomalaisessa kansikuvassa on jälleen Winnipeg Jetsiä edustava Patrik Laine, ruotsalaisessa Vancouver Canucksia edustava Elias Pettersson ja pohjoisamerikkalaisessa Toronto Maple Leafsia edustava Auston Matthews.

## Uudistukset
* **RPM Tech:** Uusi RPM Tech mahdollistaa pelaajille 45 uutta laukaisuanimaatioita, parantaa kiekollisten pelaajien sulavuutta ja maalivahdit saavat uuden tekoälyn joka tekee niistä älykkäämpiä.
* **A New Generation of Hockey Broadcasting:** Peliin tulee uudet selostajat ja pelin lähetystä on paranneltu, joka mahdollistaa esimerkiksi vieraiden tulon selostuskoppiin kesken pelin. 
* **Squad Battle:** *Hockey Ultimate Team*- tila saa uuden pelimuodon, jossa voi kilpailla erilaisissa haasteissa offline-tilassa. Haasteet päivittyvät viikoittain ja niissä on mukana muun muassa suosittuja artisteja, jääkiekkovaikuttajia ja muiden urheilulajien supertähtiä.
* **Eliminator:** Battle royale- vaikutteinen pelimuoto, jossa 81 pelaajaa kilpailee toisiaan vastaan turnausmuodossa.
* **An Ever-Expanding World of CHEL:** *World of Cheliin* tulee uusi pelimuoto *CHEL Challenges*, lätkäkasseihin tulee uusia varusteita ja lisäksi pelimuotoon tulee 4 uutta ulkojäätä, jotka ovat tehty oikeiden paikkojen pohjalta.

## Vahvistetut liigat
*  NHL
*  AHL
*  CHL
*  ECHL
*  NLA
*  DEL
*  Liiga
*  EBEL
*  Extraliga
*  SHL
*   Hockeyallsvenskan
*   Mestarien liiga

## Lähteet
Stu Grimson

**Stu Grimson** (s. 20. toukokuuta 1965 Vancouver) on uransa päättänyt kanadalainen jääkiekkoilija, pelipaikaltaan laitahyökkääjä. Taustaltaan hän kuuluu Pohjois-Amerikan alkuperäiskansoihin. Pelaajana Grimson oli sangen kovaotteinen, ja hänen roolinsa oli useimmiten olla joukkueensa pääasiallinen tappelija. 

## Ura

### Varaus
Detroit Red Wings varasi Grimsonin alkujaan 10. kierroksella numerolla 186, mutta varaus ei johtanut sopimukseen, ja Grimson palautui uudelleen varattavaksi vuoden 1987 varaustilaisuuteen. Calgary Flames varasi hänet tuolloin numerolla 143. 

### WHL ja IHL
Grimson pelasi juniorikiekkoa WHL:n Regina Patsissa vuosina 1982–1985 ja siirtyi sen jälkeen Kanadan yliopistoliigaan University of Manitoban joukkueeseen kahdeksi kaudeksi. Kaudelle 1987–1988 Grimson siirtyi pelaamaan IHL-liigan Salt Lake Cityyn, joka oli Calgary Flamesin farmijoukkue.

### NHL
Kaudella 1988–1989 Grimson pääsi yhdessä ottelussa Flamesin kokoonpanoon. Flamesin organisaatiossa Grimson pelasi kevääseen 1990 asti, mutta NHL-pelejä kertyi vain neljä kappaletta ja niissä 22 jäähyminuuttia ilman tehopisteitä. Ennen kauden 1990–1991 alkua Grimson siirtyi waiver-listan kautta Chicago Blackhawksin organisaatioon ja pelasi kauden aikana 35 NHL-ottelua. Näissä otteluissa Grimsoille tuomittiin 183 jäähyminuuttia, ja hän sai yhden syöttöpisteen. Seuraavalla kaudella Grimson pelasi viisi ottelua IHL:n Indianapolisissa ja 54 ottelua Chicagossa. Kauden aikana Grimson teki kaksi maalia ja antoi kaksi maalisyöttöä, ja hänelle tuomittiin 234 jäähyminuuttia.

Chicago menetti Grimsonin NHL:n laajennuksen varaustilaisuudessa kesällä 1993 tulokasjoukkue Mighty Ducks of Anaheimille. Anaheimissa Grimson pelasi vajaan kahden kauden ajan, kunnes Anaheim solmi huhtikuussa 1995 pelaajakaupan Detroit Red Wingsin kanssa. Detroit sai kaupassa Grimsonin lisäksi Mark Fernerin sekä 6. kierroksen varausvuoron vuoden 1996 varaustilaisuuteen. Anaheim sai vastineeksi Jason Yorkin ja Mike Sillingerin.

Detroitissa Grimson pelasi kahden kauden aikana 67 ottelua ennen kuin lokakuussa 1996 Hartford Whalers poimi hänet waivers-listalta ilmaiseksi. Kaudelle 1997–1998 Grimson siirtyi organisaatioon sen muuttaessa Hartfordista Carolinaan. Elokuussa 1998 Carolina kauppasi Grimsonin ja Kevin Hallerin Anaheimiin vastineeksi Dave Karpasta ja 4. kierroksen varausvuorosta vuoden 2000 varaustilaisuuteen.

Anaheimista Grimson siirtyi vapaana pelaajana Los Angeles Kingsiin kaudelle 2000–2001. Kingsissä Grimson pelasi täyden kauden ja teki tehot 3+2,  ja hänelle tuomittiin 235 jäähyminuuttia. Tämä oli kolmas ja viimeinen kausi, kun Grimson teki kolme maalia. Seuraavalle kaudelle Grimson siirtyi vielä vapaana pelaajana Nashville Predatorsiin, jossa pelasi 30 ottelua ja päätti sen jälkeen uransa.

Kaikkiaan Grimsonin NHL-ura käsitti 729 ottelua, joissa hän teki tehopisteet 17+22. Jäähyminuutteja hänelle kertyi 2&nbsp;113, joilla hän 44. sijalla NHL:n kaikkien aikojen rangaistustilastossa.

## Lähteet
Emil von Wolff

**Emil von Wolff** (1818–1896) oli saksalainen maanviljelyskemisti. Hän toimi vuodesta 1851 johtajana Saksan ensimmäisessä maatalousalan koelaitoksessa, joka sijaitsi Möckernissä lähellä Leipzigia. Vuonna 1854 von Wolff valittiin Württembergissä sijaitsevan Hohenheimin metsä- ja maataloudellisen korkeakoulun professoriksi ja hän työskenteli myös korkeakoulun oheen 1866 perustetun koelaitoksen johtajana. Hänen tutkimustensa kohteena oli erityisesti kasvien lannoitus ja kotieläinten ruokinta.

## Teoksia
**Grundlagen für die rationelle Fütterung des Pferdes*, 1886–1887
**Die naturgesetzlichen Grundlagen des Ackerbaues*, 3. painos 1856
**Praktische Düngerlehre*, 18. painos 1926
**Die rationelle Fütterung der landwirtschaftlichen Nutztiere*, 7. painos 1899

## Kirjallisuutta
*Kellner: *Emil von Wolff*, 1898

## Lähteet
Osmo Visuri

**Osmo Olavi Visuri** (14. joulukuuta 1927 Oulu – 21. tammikuuta 2013 Helsinki) oli suomalainen  kuvataiteilija ja televisioalan uranuurtaja, yksi Suomen ensimmäisistä televisiotoimittajista.

Suomen Taideakatemian koulua 1950-luvun taitteessa käynyt Visuri työskenteli Ylessä vuodesta 1957 alkaen, ensin toimittajana, sitten dokumenttiosaston tuotantopäällikkönä ja lopulta yhteiskunnallisen toimituksen päällikkönä. Visuri tuli tunnetuksi etenkin dokumentti- ja kulttuuriohjelmien kehittäjänä. Hän erosi yhtiöstä Eino S. Revon kaudella sanojensa mukaan kyllästyttyään johtamaan poliittisin perustein valittuja, usein epäpätevinä pitämiään alaisia. Myöhemmin hän toimi Helsingin yliopiston tv-laitoksen esimiehenä sekä opetti Tampereen yliopistossa ja Taideteollisessa korkeakoulussa.

Osmo Visuri tunnettiin myös taitavana akvarellimaalarina, kristillisistä harrastuksistaan ja Israel-yhteyksistään. Hän laati useita hengellisiä kirjoja.

Visurin ensimmäinen puoliso oli kehitysyhteistyöneuvos Elina Visuri (o.s. Castrén, 1932–2024), ja toinen erikoishammaslääkäri Anne Ari.

## Teoksia
**Ihminen, ikuinen vaeltaja*. Oulu, 1950.
**Seitsemän kuvaa ilmestyskirjasta*. Omakustanne, 1953.
**Beetlehemistä Golgatalle*, toim. yhdessä Pentti Palosen kanssa. Suomen lähetysseura, 1955.
**Paavalin poluilla : näkymiä suuren apostolin vaellusteiltä*. WSOY, 1963.
**TV-ohjelma ja sen tekeminen*. WSOY, 1966.
**Kevään Kristus*. WS, 1967.
**Lauluja Luojalle : Psalmien Pyhä maa.* WS, 1969.
**Ylös Jerusalemiin.* WS, 1971.

## Lähteet

## Aiheesta muualla
*Hulmi, Heli: *Ennen auringon nousua : Osmo Visurin tarina*. Osmo Visuri, 2002. .
*
*Osmo Visuri Radio- ja tv-arkiston Ritva-tietokannassa
Why Me? Why Not.

**Why Me? Why Not.** on brittiläisen laulaja-lauluntekijä Liam Gallagherin toinen sooloalbumi, joka julkaistiin 20. syyskuuta 2019. Siltä julkaistiin neljä singleä, ”Shockwave”, ”The River”, ”Once” ja ”One of Us”.

## Kappaleet
**Deluxe-version bonuskappaleet**

**Collector's Editionin bonuskappale**

## Arvostelut
* Desibeli.net: 
* Soundi: 

## Lähteet
Wolffsche Telegraphen-Büro

**Wolffsche Telegraphen-Büro** (lyh. WTB) eli **Wolffin toimisto** oli 1849–1933 toiminut saksalainen uutistoimisto. Se oli ensimmäinen huomattava ja aikanaan tunnetuin saksalainen uutistoimisto.

Saksalainen sanomalehdenkustantaja Bernhard Wolff (1811–1879) perusti 1849 Berliiniin uutistoimiston ja toimi sen johtajana vuoteen 1871. Uutistoimisto solmi yhteistyösopimukset englantilaisen Reutersin ja ranskalaisen Havasin toimiston (Agence Havas) kanssa. Vähitellen WTB:n toiminta ulottui useisiin Itä-, Keski- ja Pohjois-Euroopan maihin, mutta 1860-luvulta lähtien sille kehittyi riippuvuussuhde valtiovaltaan. Uutistoimiston toiminta ulottui Saksan lisäksi Sveitsiin, Itävalta-Unkariin, Skandinaviaan ja osittain myös Pohjois-Amerikkaan. Yrityksen yhtiömuotona oli vuodesta 1865 kommandiittiyhtiö ja vuodesta 1874 osakeyhtiö. Ensimmäisessä maailmansodassa WTB:n asema uutisten lähteenä Saksassa oli keskeinen.

Kansallissosialistit yhdistivät WTB:n ja sen kilpailijan, 1913 perustetun Telegraphen-Unionin (TU), jolloin muodostui Deutsches Nachrichtenbüro (DNB), jonka toiminta päättyi 1945.

## Lähteet
Agence Havas

**Agence Havas** oli ranskalainen Pariisissa toimiva uutistoimisto. Se oli maailman ensimmäinen uutistoimisto, sillä se perustettiin 1825. Se oli tosin alkuaan käännöstoimisto, jonka johtajaksi 1832 tuli Charles Havas (k. 1858), joka vuonna 1835 muutti toimiston uutistoimistoksi. Vuonna 1856 siihen yhdistettiin ilmoitustoimisto. Uutistoimistolla oli varhain kirjekyyhkysten avulla hoidettu säännöllinen yhteys Brysseliin ja Lontooseen, kunnes yhteydenpito sähkösanomien välityksellä voitiin ottaa käyttöön. Yritys muuttui 1879 osakeyhtiöksi. Sillä oli kirjeenvaihtajia ja alitoimistoja Ranskan lisäksi ulkomailla ja muun muassa radiolennätinasema Buenos Airesissa Argentiinassa sekä omia lennätinlinjoja.

Toisen maailmansodan aikana Agence Havas purettiin, mutta jo 1945 se aloitti toimintansa uudelleen vaihtaen toimialansa ilmoitustoimistoksi. Yrityksen uutispalvelun jatkajaksi tuli puolivirallinen Agence France-Presse (AFP), joka perustettiin 1944 Algerissa, joka oli siihen aikaan Charles de Gaullen johtaman ”vapaan Ranskan” päätukikohta.

## Lähteet
Kölnin paino

**Kölnin paino** oli Saksassa ja Pohjoismaissa keskiajalta lähtien käytössä ollut rahapaino, jonka yksikkönä oli Kölnin markka eli 233,856 grammaa. Kölnin markka oli Saksassa kulta- ja hopeapainon sekä rahapainon yksikkönä vuoteen 1857 asti. Norjassa ja Tanskassa Kölnin paino oli 1500- ja 1600-luvulla määrätty käytettäväksi säädöksen nojalla. Ruotsissa se esiintyy kauppasopimuksissa, mutta on epäselvää, oliko sillä säädöksellä määrättyä asemaa virallisena rahapainona.

## Lähteet
Perusturva

**Perusturva** on perustuslain 19 §:n momentin mukaista syyperusteista perustoimeentulon turvaa. Perusturva toimii turvaverkkona eri riskitilanteissa.

Suomen perustuslain mukaan kaikilla, jotka eivät kykene hankkimaan ihmisarvoisen elämän edellyttävää turvaa, on oikeus välttämättömään toimeentuloon sekä huolenpitoon.

Vuonna 2021 julkaistun arviointiraportin mukaan perusturva ei riittänyt monella kohtuulliseksi katsottuun minimikulutukseen, minkä vuoksi he tarvitsivat pitkäaikaista toimeentulotukea. Kansainväliset ihmisoikeuselimet ovat turhaan kehottaneet Suomea pitämään huolta haavoittuvimmassa asemassa olevien ihmisten asianmukaisesta perusturvasta. 

## Katso myös

* Toimeentulotuki
* Sairausvakuutus

## Lähteet
Regiopolis

**Regiopolis** (saks. *Regiopole*) on Saksassa kaupunki, joka ei kuulu minkään suurkaupunkiseudun ytimeen, mutta toimii itsenäisenä kehityksen voimana suuremmalla alueella. Konseptia käytetään keskisuurten kaupunkialueiden kehittämiseen alueellisissa, kansallisissa ja globaaleissa yhteyksissä. Alueesta voidaan käyttää myös termejä regiopoliksen alue ja regiopoliittinen alue, ja termi voidaan lyhentää muotoon Regio. 

Termi regiopolis on sanojen alue (saks. Region, alkujaan  lat. *regio*) ja kaupunki (kreikka: "polis") hybridiyhdistelmä, jota käytetään kaupunki- ja aluesuunnittelun yhteydessä. Sen ovat kehittäneet professorit Iris Reuther ja Jürgen Aring Saksassa vuonna 2006. Rostock oli ensimmäisenä regiopolis-mallina. 

Regiopoli-mallin tarkoituksena on alueen yhteisen potentiaalin hyödyntäminen ja edelleen kehittäminen, jota edistetään erilaisilla ​​yhteistyömalleilla regiopoliksen ja sen ympäröivän alueen, liikekumppaneiden ja lähimpien suurkaupunkialueiden välillä.

## Ominaisuudet
Toisin kuin metropoli, regiopolis on tarkoittaa pienempää suurkaupunkialueiden ulkopuolella sijaitsevaa aluekeskusta, jolla on kuitenkin suuri taloudellinen merkitys lähialueillaan. Muita ominaisuuksia ovat mm. yli 100 000 asukkaan keskuskaupunki, hyvä saavutettavuus ja hyvä infrastruktuuri, merkittävän yritystoiminnan löytyminen alueelta, innovatiivinen potentiaali ja yliopisto. Nämä ominaisuudet on kehitetty pääasiassa Saksan puitteissa, mutta tavoitteena on kehittää niitä edelleen eurooppalaisessa kontekstissa. Kun katsotaan Saksan 82 suurinta kaupunkia, niin niistä 19 toimii suurkaupunkialueen keskuksena, 30 kaupunkia ovat osa suurkaupunkialuetta, joten loput 33 kaupunkia saavuttavat regiopolis-nimityksen määritelmään vaadittavat ominaisuudet.

## Katso myös
* Seutukaupungit

## Lähteet
Piktogrammit

**Piktogrammit**, myös **PIC-kuvat** tai **piktot**, ovat puhetta tukevassa ja korvaavassa kommunikaatiossa käytettäviä mustavalkoisia kuvia. Yleensä niissä valkoiset piirroskuvat ovat mustalla taustalla. Kuvat ovat luonteeltaan hyvin tyyliteltyjä, ja ainoastaan tarvittaessa niihin on lisätty yksityiskohtia.  Kuvista on kuvanomaisia 90 % ja käsitteellisiä eli ideografisia 10 %.
Kuvat kehitti kanadalainen Subhas Maharaj vuonna 1980.

## Lähteet
Leonid Nikolajev

**Leonid Vasiljevitš Nikolajev** (; 10. toukokuuta 1904 Pietari – 29. joulukuuta 1934 Leningrad) oli neuvostoliittolainen kommunisti, joka salamurhasi joulukuussa 1934 Leningradin puoluejohtajan Sergei Kirovin. Tapahtumaa on usein pidetty Stalinin vainojen alkusysäyksenä.

## Aiemmat vaiheet
Nikolajev osallistui Venäjän sisällissotaan puna-armeijan riveissä. Hän liittyi Neuvostoliiton kommunistiseen puolueeseen (NKP) vuonna 1923, opiskeli puoluekoulussa ja työskenteli Leningradissa sekalaisissa puoluetehtävissä, viimeksi NKP:n puoluehistorian instituutissa. Nikolajev erotettiin puolueesta 1930-luvun alussa vähäisen rikkomuksen vuoksi, ja vaikka hän sai jäsenkirjansa takaisin huhtikuussa 1934, hänelle ei enää tarjottu töitä. Hän katkeroitui ja alkoi vannoa kostoa puoluejohtajille. Nikolajevin on myös väitetty olleen mustasukkainen Kiroville, joka oli Nikolajevin puoluetyöntekijänä toimineen latvialaissyntyisen vaimon Milde Draulen esimies.

## Kirovin murha
Nikolajevin ensimmäinen yritys murhata Kirov 15. lokakuuta 1934 epäonnistui, kun hänet vangittiin Kirovin asuintalon luona aseen kanssa. Hänet kuitenkin vapautettiin, ja 1. joulukuuta 1934 hän onnistui ampumaan Kirovin tämän työpaikalla Smolnan instituutissa Leningradissa. Nikolajev vangittiin välittömästi murhapaikalla. Ensimmäisissä kuulusteluissa hän väitti toimineensa yksin. Pian Neuvostoliiton diktaattori Josif Stalin kuitenkin sekaantui tutkintaan ja väitti kyseessä olleen suurempi salaliitto. Nikolajev pakotettiin allekirjoittamaan tunnustus, jonka mukaan hän oli saanut ohjeet Grigori Zinovjevin ja Lev Kamenevin johtamalta murhasalaliitolta. Hänet tuomittiin kuolemaan ja teloitettiin muutamaa viikkoa murhan jälkeen.

Kirovin murhaa on myöhemmin väitetty itse Stalinin tilaamaksi, mutta tätä ei ole koskaan voitu varmasti osoittaa. Länteen loikannut NKVD-upseeri Aleksandr Orlov kertoi muistelmissaan kuulleensa, että Stalin olisi määrännyt NKVD:n johtajan Genrih Jagodan järjestämään murhan ja että Jagoda olisi osoittanut tehtävän alaiselleen Ivan Zaporožetsille, joka vuorostaan olisi löytänyt Nikolajevin. Kirovin murhaa suunnitellut Nikolajev oli kiinnittänyt Kirovin henkivartijoiden huomion seuratessaan Kirovia kaduilla ja joutunut NKVD:n pidättämäksi. Nikolajevia kuulustellut Zaporožets olisi tajunnut löytäneensä haluamansa miehen, järjestänyt hänet vapautetuksi ja antanut hänelle ohjeet. Tämä selittäisi, miksi Nikolajev vapautettiin vielä sen jälkeen, kun hänet oli vangittu aseen kanssa Kirovin asunnon läheltä.

Nikolajevin vaimo Draule teloitettiin keväällä 1935. Draule rehabilitoitiin vuonna 1990.

## Lähteet
Lxandra

**Lxandra** (oik. **Alexandra Lehti**, s. 1996) on suomalainen laulaja-lauluntekijä ja entinen bloggaaja.

## Ura
Lxandra muutti Helsingistä Berliiniin vuonna 2016 edistääkseen musiikkiuraansa. Siellä hän solmi levytyssopimuksen Saksan Universal Musicin alaisuudessa toimivan Vertigo-levymerkin kanssa sekä yhdysvaltalaisen Island Recordsin kanssa vuonna 2017. Ennen musiikkiuraansa hän piti Alexandra’s-nimistä muotiblogia tammikuuhun 2015 saakka.

Lxandran ensimmäinen levy-yhtiön kautta julkaistu single ”Dig Deep” julkaistiin maaliskuussa 2018. Vuoden 2017 aikana hän oli julkaissut kaksi omakustannesingleä ”Flicker” ja ”Hush Hush Baby”, joista jälkimmäinen päätyi soimaan myös saksalaisen elektroniikkakauppaketju Saturnin mainokseen. Lxandra palkittiin tammikuussa 2019 tulokasmusiikkipalkinto Music Moves Europe Talent Awardilla pop-kategoriassa. Toukokuussa 2019 hän julkaisi ”Swimming Pools” -singlen, joka sisältyi myös lokakuussa 2019 julkaistulle *[[Another Lesson Learned]]* -EP:lle. Samana vuonna hän myös vieraili Olavi Uusivirran kappaleella ”Valtakunta”.

Lxandra ensimmänen albumi *[[Careful What I Dream Of]]* julkaistiin kesäkuussa 2021.

Lxandra osallistui Uuden musiikin kilpailuun 2023 kappaleella ”Something to Lose”.

Suomen opetus- ja kulttuuriministeriö sekä sen rahoittama Music Finland -yhdistys ovat tukeneet Lxandran kansainvälistä läpimurtoa merkittävin avustuksin. 

## Yksityiselämä
Lxandran vanhemmat ovat toimittaja Baba Lybeck ja muusikko Pekka Lehti. Hänen veljensä Benjamin Lehti soittaa kitaraa Lxandran keikkabändissä.

## Diskografia
### Albumit

### EP:t

### Singlet

### Musiikkivideot
* *Flicker* (2017 – ohj. Iiris Heikka)
* *Hush Hush Baby* (2017 – ohj. Max Smeds & Lxandra)
* *Dig Deep* (2018 – ohj. Iiris Heikka)
* *Swimming Pools* (2019 – ohj. Iiris Heikka)
* *Dip My Heart In Confetti* (2019 – ohj. Lxandra)

## Lähteet

## Aiheesta muualla
* Lxandran kotisivut
Tampereen yliopiston kasvatustieteiden ja kulttuurin tiedekunta

**Kasvatustieteiden ja kulttuurin tiedekunta** (engl. Faculty of Education and Culture, lyhenne EDU) on yksi Tampereen yliopiston seitsemästä tiedekunnasta. Tiedekunta aloitti toimintansa vuoden 2019 alusta, kun aikaisemmat Tampereen yliopisto ja Tampereen teknillinen yliopisto yhdistyivät uudeksi Tampereen yliopistoksi. Tiedekunta on muodostettu vanhan Tampereen yliopiston kasvatustieteiden tiedekunnan pohjalle.

Tiedekunnassa toimii kolme yksikköä

* Kasvatustieteiden yksikkö

* Tampereen yliopiston normaalikoulu, joka toimii tiedekunnan opettajaopiskelijoiden harjoittelukouluna

* Tampereen yliopiston kielikeskus, joka tarjoaa yliopiston kaikille opiskelijoille tutkintoihin sisältyvät viestintä- ja kieliopinnot 

## Koulutus
Kasvatustieteiden ja kulttuurin tiedekuntaan kuuluvat seuraavat tutkinto-ohjelmat. 
* Kasvatustiede
** Elinikäinen oppiminen ja kasvatus
** Erityisopettaja
** Luokanopettaja
** Varhaiskasvatus
* Kasvatus ja yhteiskunta -tohtoriohjelma

Tiedekunta tarjoaa lisäksi aineenopettajan pedagogista koulutusta Tampereen yliopiston opiskelijoille, yliopistopedagogista koulutusta Tampereen yliopiston henkilöstölle sekä koulutusta mm. avoimessa yliopistossa.

## Tutkimus
Kasvatustieteiden ja kulttuurin tiedekunnassa harjoitetaan tutkimusta muun muassa seuraavilla erityisosaamisalueilla:
* Korkeakoulupedagogiikka
* Koulutuspolitiikka
* Kestävä kehitys
* Mediakasvatus
* Monikulttuurisuuskasvatus
* Monilukutaito
## Tiedekunnan opiskelijajärjestöt
* Kasvo ry (Tampereen yliopiston kasvatustieteiden ja kulttuurin tiedekunnan tiedekuntajärjestö)
* Mentor ry (Tampereen yliopiston elinikäisen oppimisen ja kasvatuksen opiskelijat)
* OKA ry (Tampereen yliopiston luokanopettajaopiskelijat)
* ITU ry (Tampereen yliopiston varhaiskasvatuksen opettajiksi opiskelevat)
* UNIK ry (Tampereen yliopiston erityispedagogiikan opiskelijat)
## Toimipisteet
Keskustakampuksella sijaitsevat 
* kasvatustieteiden yksikkö, Virta-rakennus
* kielikeskus, Pinni B -rakennus
* normaalikoulun lukio, Atalpa-rakennus

Hervannan kampuksella Päärakennuksessa sijaitsee kielikeskuksen toinen toimipiste.

Tampereen Nekalan kaupunginosassa sijaitsee normaalikoulun ala- ja yläkoulu.

## Dekaani
Tiedekuntaa johtaa dekaani Tiina Silander, joka aloitti viisivuotiskautensa 1.1.2024. Silanderin edeltäjä oli Päivi Pahta.

## Lähteet
Kölnische Zeitung

**Kölnische Zeitung** oli Kölnissä 1762–1945 ilmestynyt saksalainen sanomalehti. Se perustettiin 1762, ja se alkoi ilmestyä Kölnische Zeitung -nimisenä 1798. Alkuaan katolinen lehti alkoi 1840-luvulla kannattaa liberalismia ja preussilaista yhdistymispolitiikkaa. Vähitellen lehdestä kehittyi arvostettu uutislehti, josta aikanaan tuli Otto von Bismarckin ja perustuslaillisen monarkian kannattaja. Lehden kirjoituksia alettiin seurata ulkomaillakin ja tällaisen aseman lehti säilytti ensimmäiseen maailmansotaan saakka. Lehti lakkasi ilmestymästä 1945. Aiemmin se ilmestyi nimellä *Reichs-Ober-Post-Amts-Zeitung*.

## Lähteet
Rahapaino

**Rahapaino** on rahojen ja jalometallien punnitsemisessa käytetty omanlaisensa painojärjestelmä, joka eroaa tavallisemmin käytetyistä painomitoista. Rahapaino on myös tällaisen painojärjestelmän painoyksikkö. Painojärjestelmä on jostakin perusyksiköstä, esimerkiksi grammasta, johdettu painoyksikkösarja. Suomessa ei ole enää käytössä rahapainoja.

Esimerkiksi Kölnin paino on historiallinen rahapaino. Kölnin markka oli Saksassa rahapainon yksikkö 1524–1857 ja sitä käytettiin myös Ruotsissa ja Suomessa.

## Lähteet
Tampereen yliopiston yhteiskuntatieteiden tiedekunta

**Yhteiskuntatieteiden tiedekunta** (lyhenne SOC) on yksi Tampereen yliopiston seitsemästä tiedekunnasta. Tiedekunta aloitti toimintansa vuoden 2019 alusta, kun aikaisemmat Tampereen yliopisto ja Tampereen teknillinen yliopisto yhdistyivät uudeksi Tampereen yliopistoksi. Tiedekunta on muodostettu vanhan Tampereen yliopiston yhteiskuntatieteellisen tiedekunnan pohjalle, johon on liitetty kirjallisuustieteen tutkinto-ohjelma entisestä viestintätieteiden tiedekunnasta.

Tiedekunta julkaisee Alusta!-verkkojulkaisua.  Alusta on tutkijalähtöinen asiantuntijajulkaisu, joka käsittelee yhteiskuntaa, kulttuuria ja ideologioita, analysoi politiikkaa ja julkista keskustelua sekä tuo esiin laadukasta tutkimusta.

## Tutkinto-ohjelmat
Yhteiskuntatieteiden tiedekuntaan kuuluvat seuraavat tutkinto-ohjelmat. Sulkuihin on merkitty kunkin opintosuunnan ainejärjestö.
* Filosofia (Aatos)
* Historia (Patina ry)
* Kirjallisuustiede (Teema ry)
* Logopedia (Ääni ry)
* Psykologia (Cortex)
* Sosiaalityö (SOS ry)
* Terveystieteet (Salus ry)
* Yhteiskuntatutkimus (Interaktio)

Sosiaalityön ja yhteiskuntatutkimuksen tutkinto-ohjelmat toteutetaan myös Porin yksikössä. Tiedekunta tarjoaa myös avointa yliopisto-opetusta sekä terveystieteiden ja yhteiskuntatieteiden täydennyskoulutusta.

Tiedekuntaan kuuluvat seuraavat tohtoriohjelmat:
* Filosofian tohtoriohjelma
* Historian tohtoriohjelma
* Kansainvälinen epidemiologian tohtoriohjelma
* Kirjallisuustieteen tohtoriohjelma
* Lääketieteen tohtoriohjelma
* Psykologian ja logopedian tohtoriohjelma
* Terveystieteiden tohtoriohjelma
* Yhteiskuntatutkimuksen tohtoriohjelma

## Tutkimusalueet

Yhteiskuntatieteiden tiedekuntaan kuuluvat seuraavat tutkimuskeskukset:
* Gerontologian tutkimuskeskus (GEREC) 
* Eturauhassyövän tutkimuskeskus (PCRC)
* Lapsuuden, nuoruuden ja perheen tutkimuskeskus (PERLA)
* Rauhan- ja konfliktintutkimuskeskus (TAPRI)
* Tiedon, tieteen, teknologian ja innovaatioiden tutkimuskeskus (TaSTI)
* Tampere Centre for Classical, Medieval and Early Modern Studies (TRIVIUM)
* Työelämän tutkimuskeskus (WRC)

Tiedekunnassa tehdään tutkimusta myös seuraavissa huippuyksiköissä:
* Suomen Akatemian kokemuksen historian huippuyksikkö / Academy of Finland Centre of Excellence in the History of Experiences (HEX), 2018-2025
* Ikääntymisen ja hoivan tutkimuksen huippuyksikkö (CoEAgeCare), 2018–2025
* Nordic Centre of Excellence on women in technology-driven careers (NORDWIT)

## Lähteet
Mário Jorge da Fonseca Hermes

**Mário Jorge da Fonseca Hermes** (14. elokuuta 1926 – 28. kesäkuuta 2019) oli brasilialainen koripalloilija.

”Mário Jorge” osallistui koripalloilijanurallaan Brasilian miesten maajoukkueessa koti-MM-kilpailuihin 1954, missä maa saavutti hopeaa, Brasilian lipunkantajana Helsingin kesäolympialaisiin 1952, missä Brasilia oli kuudes, ja vuoden 1951 Pan-Amerikan kisoihin, missä maa saavutti pronssia. Yhteensä hän teki maajoukkueessa 20 ottelussa 108 pistettä.

Mário Jorge kuoli 92-vuotiaana 28. kesäkuuta 2019.

## Lähteet
* Profiili Brasilian koripalloliitto 
* Mário Jorge Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Riina Sikkut

**Riina Sikkut** (os. Rae; s. 12. tammikuuta 1983) on virolainen poliitikko, joka toimi Viron terveysministerinä vuosina 2023–2025. Tätä ennen hän oli talous- ja rakenneministeri 2022–2023. Hän oli Riigikogun jäsen vuosina 2019–2022. Aiemmin Sikkut toimi Viron terveys- ja työministerinä Ratasin ensimmäisessä hallituksessa. Sikkut edustaa Viron sosiaalidemokraattista puoluetta. Hän pyrki vuonna 2019 puolueen puheenjohtaksi, jääden kilpailun kolmanneksi. Sikkut on koulutukseltaan terveystieteiden maisteri Lontoon yliopistosta.

## Henkilökohtainen elämä
Riina Sikkut on naimisissa Siim Sikkutin kanssa, joka on valtion virkamies. Heillä on kolme lasta.

## Lähteet

## Aiheesta muualla
*
Puolan ralli 2009

**Puolan ralli 2009** (virallisesti *66. Orlen Platinum Rally Poland – Rajd Polski*) oli Rallin MM-sarjan kauden 2009 kahdeksas osakilpailu, joka ajettiin 25.–28. kesäkuuta 2009. Kilpailussa oli 18 erikoiskoetta.

Kilpailun voitti Mikko Hirvonen, joka nousi kuljettajien MM-sarjan johtoon yhden pisteen erolla. Sébastien Loeb osui kantoon neljännellä erikoiskokeella ja rikkoi jousituksen. Hirvonen ja Jari-Matti Latvala ajoivat kärjessä, mutta Latvalan kilpailu päättyi viimeisellä erikoiskokeella. Sébastien Ogier kilpaili sijoituksista Solbergin veljesten kanssa kun hän joutui keskeyttämään moottorivikaan.

## Tulokset

## Muuta
* Krzysztof Hołowczycin ensimmäiset pisteet.

## Lähteet
Kommunikointikansio

**Kommunikointikansio** on yksi puhevammaisten käyttämä kommunikaation apuväline. Kommunikointikansiot voidaan jakaa neljään eri tyyppiin ominaisuuksiensa mukaan: irtokuvakansio, avainsanakansio, laaja kansio ja lausekansio.

## Irtokuvakansio
 
Irtokuvakansiossa sanat pystyy irroittamaan kansiosta ja antamaan toiselle, esimerkiksi keskustelukumppanille.
Irtokuvakansiot ovat sanastoltaan yleensä varsin suppeita ja sopivatkin henkilöille, jotka eivät ymmärrä kommunikaation perusideaa tai eivät pysty pitämään asioita pidempään kunnolla mielessä.

## Avainsanakansio
Avainsanakansiolla osoitetaan lauseesta avainsanat. Keskusteltaessa avainsanoilla asioita joutuu yleensä tarkentamaan. Avainsanakansio sopii henkilöille, joille irtokuvat ja kommunikaatiotaulut ovat liian suppeita, mutta lausetasoinen ilmaisu on liian haastavaa ja laajat kansiot ovat turhan laajoja.

## Laaja kansio

Laajalla kansiolla pystyy muodostamaan sanoista kokonaisia lauseita. Laajat kommunikointikansiot mahdollistavat hyvin laajan ja monipuolisen viestinnän. Toisaalta ne edellyttävät, että niiden käyttäjä ymmärtää kommunikoinnin idean ja pystyy pitämään asioita riittävän pitkään mielessä, ja ne vaativat kognitiolta paljon enemmän kuin suppeammat kansiot. Laajat kansiot tehdään yleensä yksilöllisiksi ja käyttäjän tarpeita huomioivaksi. 

Suomessa käytössä olevissa laajoissa kommunikointikansioissa on yleensä 20–30 sanaa aukeamaa kohden, mutta niissä voi olla jopa 72 kuvaa aukeamaa kohden. Aukeamia on tyypillisesti 70–90 ja aihepiirejä on 10 tai noin 18. Laajojen kuvakansioiden yleisin kuvatyyppi on PCS, mutta muutama valmistaja käyttää WLS-kuvia.

Laajoissa kuvakansioissa aukeamalla olevat sanat on yleensä luokiteltu väreihin Blisskielen mukaisesti.

## Lähteet
Akropolis-ralli 2009

**Akropolis-ralli 2009** (virallisesti *56. Acropolis Rally of Greece*) oli Rallin MM-sarjan kauden 2009 seitsemäs osakilpailu, joka ajettiin 12.–14. kesäkuuta 2009. Kilpailussa oli 17 erikoiskoetta.

Perjantaina Latvala pyörähti ollessaan johdossa ja Dani Sordo hidasti, jolloin Hirvonen joutui auraanaan tietä lauantaina. Toisena päivänä Loeb kolaroi ajaessaan kolmantena ja Sordo rikkoi jousituksen. Lauantaina iltapäivällä myös Solberg rikkoi jousituksen ja joutui lopulta keskeyttämään korjausyrityksistä huolimatta. Ford otti kilpailusta 18 pistettä valmistajien mestaruustaisteluun Hirvosen ja Latvalan sijoituksen myötä koska toiseksi sijoittunut Ogier ei ollut nimetty valmistajien pisteille. Ogierille tulos oli ensimmäinen palkintopallisijoitus.

## Tulokset

## Muuta
* Lámpros Athanasoúlasin ensimmäinen piste.

## Lähteet
Mazda CX-4

**Mazda CX-4** on Mazdan vuodesta 2016 lähtien valmistama crossover-tyyppinen automalli, jota myydään ainoastaan Kiinan markkinoilla.

CX-4 esiteltiin Pekingin autonäyttelyssä keväällä 2016. Se pohjautuu samaan perusrakenteeseen kuin Mazda CX-5, mutta on sitä 78 millimetriä pidempi ja lähes 20 senttimetriä matalampi. Moottorivalikoimassa ovat 2,0- ja 2,5-litraiset bensiinimoottorit. 

## Lähteet

## Aiheesta muualla
Hiekkamaruna

**Hiekkamaruna** (*Artemisia stelleriana*) on monivuotinen marunoiden (*Artemisia*) sukuun ja asterikasvien (*Asteraceae*) heimoon kuuluva kasvi. Sitä on käytetty kivikkopuutarhoissa koristekasvina. Hiekkamaruna on myrkyllinen.

## Varsi ja lehdet
Hiekkamaruna kasvaa noin 20–30 senttimetriä korkeaksi. Sen lehdet ovat sormiliuskaisia, liuskojen päät pyöristyneitä. Koko kasvi ja lehtien pinta on samettimainen, hopeanharmaan karvan peittämä.

## Kukat
Hiekkamaruna kukkii heinä–elokuussa pienin keltaisin mykerökukin.

## Levinneisyys ja kasvupaikat
Hiekkamaruna on kotoisin Aasiasta, jossa sitä kasvaa Venäjän itäisissä osissa Ussurijskissa, Kamtšatkan niemimaalla, Sahalinilla ja Kuriilien saarilla sekä Japanissa. Sen lisäksi sitä kasvaa Pohjois-Amerikassa Alaskassa sekä Skandinaviassa.

Se kasvaa nimensä mukaisesti kivisessä hiekkaisessa vettä läpäisevässä maassa. Aurinkoisilla paikoilla ja rannoilla.

## Kuvia

Tiedosto:Artemisia stelleriana 2.JPG|Hiekkamarunan kukkia.
Tiedosto:Artemisia_stelleriana_4.JPG|Hiekkamarunan kukkia.
Tiedosto:Artemisia stelleriana Silver Cascade 0zz.jpg|Hiekkamarunan lehtiä.
Tiedosto:Artemisia stelleriana 'Silver Brocade' kz01.jpg|Hiekkamarunan lehtiä.


## Lähteet

## Aiheesta muualla

* 
* 
*
Matti Launonen

**Matti Launonen** (31. toukokuuta 1944 Kuopio – 23. maaliskuuta 2019 Atlantis, Florida) oli suomalainen parapöytätennispelaaja. Launonen voitti vuosina 1976–2000 kymmenen paralympiamitalia pöytätenniksessä sekä yhden mitalin uinnissa että yleisurheilussa.

Launonen kilpaili vaikeimmin vammautuneiden pyörätuolipelaajien ykkösluokassa. Hän kilpaili 1970-luvulla myös uinnissa, yleisurheilussa ja viisiottelussa.

Launonen vammautui 19-vuotiaana, kun hänen kuljettamansa auto kääntyi 80 kilometrin tuntivauhdissa äkisti ja pyörähti ympäri. Onnettomuuden syynä oli ilmeisesti käsijarruun tullut vika. Launonen oli kyyditsemässä suunnistusporukkaa Kalevan rastien kilpailuun. Launonen totesi STT:n haastattelussa vuonna 2004, että jos onnettomuutta ei olisi tapahtunut, hän ei todennäköisesti olisi olympiavoittaja, koska suunnistus ei ole olympialaji.

Launonen vietti talvensa vuodesta 1989 lähtien Floridassa.

Launonen kuoli 74-vuotiaana sairaalassa Floridassa. Hän oli kaatunut aiemmin kotonaan sisäpyörätuolillaan ja loukkaantunut.

## Lähteet
Alvarimaruna

**Alvarimaruna** (*Artemisia oelandica*, ) on marunoiden (*Artemisia*) sukuun ja asterikasvien (Asteraceae) heimoon kuuluva kasvi. Se luettiin aiemmin samaksi lajiksi kuin Venäjältä kotoisin oleva *[[Artemisia laciniata]]*, mutta nykyisin ne lasketaan eri lajeiksi.

## Kuvaus
Alvarimaruna on monivuotinen. Sen varret ovat kohenevat ja kasvavat jopa 70 senttimetriä korkeiksi. Sen lehdet ovat lyhyitä, leveitä ja paljaita. Niissä on pitkäliuskainen hammastus, jossa terävät kärjet. Alvarimaruna kukkii elo–syyskuussa keltaisin mykerökukinnoin. 

## Kasvupaikat
Alvarimaruna kasvaa Öölannissa harvinaisena kuivilla kalkkipitoisilla niityillä ja alvareilla. Se voi muodostaa suuria ryhmiä.

Alvarimaruna kasvaa endeemisenä Öölannissa.

## Lähteet
James F. Kaiser

**James Frederick Kaiser** (10. joulukuuta 1929 Piqua Ohio  – 13. helmikuuta 2020) oli yhdysvaltalainen digitaalisen signaalinkäsittelyn (DSP) kehittäjä 1960-luvulta saakka Bellin laboratoriosta. Hän väitteli 1959 MITissä. 

## Kansainvälisiä palkintoja ja tunnustuksia
* IEEE Fellow (1973) 
* ASSP Technical Achievement Award (1977) 
* ASSP Meritorious Service Award (1978) 
* ASSP Society Award (1981) 
* Bell Laboratories Distinguished Technical Staff Award (1982) 
* IEEE Centennial Medal (1995) 
* IEEE W.R.G. Baker Prize (1995) 
* IEEE Jack S. Kilby Signal Processing Medal 

## Teokset
* Mitra, Sanjit K. & Kaiser, James F. (eds): *Handbook for Digital Signal Processing*.  John Wiley and Sons, New York, 1993. .

## Lähteet
Samuel Morey

**Samuel Morey** (23. lokakuuta 1762, Hebron, Connecticut, Yhdysvallat - 17. huhtikuuta 1843, Fairlee, Vermont, Yhdysvallat) oli yhdysvaltalainen keksijä. Morey kehitteli Robert R. Livingstonin tuella höyrylaivoja. 

## Lähteet
Mazda CX-30

**Mazda CX-30** on Mazdan vuodesta 2019 lähtien valmistama crossover-tyyppinen automalli, joka sijoittuu mallistossa pienemmän CX-3:n ja suuremman CX-5:n väliin. Auto sai muusta mallistosta poikkeavan mallinimen, sillä Kiinassa on jo myynnissä Mazda CX-4 -niminen malli.

Vuoden 2019 Euro NCAP -kolaritestistä CX-30 sai tulokseksi täydet viisi tähteä.

CX-30 esiteltiin Geneven autonäyttelyssä keväällä 2019. Tekniikaltaan se perustuu Mazda3:een. Moottorivalikoimassa ovat 2,0-litrainen bensiinimoottori sekä 1,8-litrainen dieselmoottori. Myöhemmin tarjolle tulee myös puristussytytteinen Skyactiv-X-bensiinimoottori. Vaihteistona on kuusivaihteinen manuaali- tai automaattivaihteisto. 

## Lähteet

## Aiheesta muualla
Filandia

**Filandia** on kunta Quindíon departementin Kolumbiassa. Se sijaitsee Andien vuoriston keskiosan länsipuolella, joka kulkee Keski-Kolumbian läpi, 26 kilometriä pohjoiseen departementin pääkaupungista Armeniasta. Filandian asukasluku oli 12&nbsp;259 vuonna 2020.

## Aiheesta muualla

## Lähteet
Joseph Wharton

**Joseph Wharton** (3. maaliskuuta 1826 Philadelphia, Pennsylvania, Yhdysvallat – 11. tammikuuta 1909 Philadelphia, Pennsylvania, Yhdysvallat) oli yhdysvaltalainen teollisuusmies ja liikemies. Wharton oli Bethlehem Steel Companyn perustajia ja aloitti Yhdysvaltojen nikkelin ja koboltin tuotannon.

## Lähteet
Pääkatu

**Pääkatu** on seudullista kaupungin osa-alueiden välistä liikennettä palveleva katu. Pääkadun nopeusrajoitus yleensä on noin 40-70 km/h. Ajokaistan leveys on 3,5m. Suurilla kaupunkiseuduilla kuten Helsinki tai Tampere pääkatuverkosto voi muodostua suuresta määrästä katuja.. Pienemmissä kaupungeissa pääkatuja voi olla ehkä vain yksi tai muutama.

Toinen merkitys sanalle pääkatu on tietyn kaupungin suurin tai merkittävin katu eli kyseisen kaupungin pääkatu. Esimerkiksi Helsingin pääkatuna pidetään Mannerheimintietä.

## Katso myös
* Suomen kaupunkien pääkadut

## Lähteet
Helmikilpiruohot

**Helmikilpiruohot** (*Alyssoides*) on ristikukkaiskasvien heimoon kuuluva suku. Suvusta tunnetaan kaksi lajia.

## Lajeja
* *Alyssoides cretica* (L.) Medik.
* Helmikilpiruoho (*Alyssoides utriculata* (L.) Medik.)

## Lähteet
Merisinapit

**Merisinapit** (*Cakile*) on ristikukkaiskasvien (Brassicaceae) heimoon kuuluva suku. Suvusta tunnetaan kuusi lajia. Merisinapilla (*Cakile maritima*) on useita alalajeja.

Merisinapit ovat yksivuotisia, mehevävartisia, vaalean sinivihreitä ruohovartisia kasveja. Kukat ovat vaaleanvioletteja, joskus valkoisia.

## Lajit
* *[[Cakile arabica]]*
* *[[Cakile constricta]]*
* *[[amerikanmerisinappi|Cakile edentula]]* – amerikanmerisinappi
* *[[Cakile geniculata]]*
* *[[Cakile lanceolata]]*
* *[[merisinappi|Cakile maritima]]* Scop. – merisinappi eli euroopanmerisinappi
** ''Cakile maritima'' subsp. ''baltica'' – liuskamerisinappi
** ''Cakile maritima'' subsp. ''integrifolia'' – dyynimerisinappi
** ''Cakile maritima'' subsp. ''islandica'' – pohjanmerisinappi
** *Cakile maritima* subsp. *maritima* – lännenmerisinappi

## Lähteet

## Aiheesta muualla
* Suomen Lajitietokeskus: Merisinapit – ''Cakile''
Sihteeristö

**Sihteeristö** hallinnoi YK- järjestelmän toimintaa. Sihteeristössä toimii parhaillaan noin 40 tuhatta työntekijää eri maista, ja YK:n pääsihteeri on heidän ylin esimiehensä. 

## Toiminta
Sihteeristö valmistelee muun muassa jäsenmaiden tekemiä päätöksiä.
## Lähteet
Rimpiryönikkä

**Rimpiryönikkä** (*Phylidorea heterogyna*) on pikkuvaaksiaisten heimoon kuuluva hyönteislaji.

Rimpiryönikkää tavataan Euroopasta. Sen levinneisyysalue on suppea, ja se on monin paikoin harvinainen. Britanniassa ja Tšekissä laji on luokiteltu uhanalaiseksi. Suomessa rimpiryönikkää kuitenkin esiintyy varsin laajalla alueella. Se onkin Suomen kansainvälinen vastuulaji.

Rimpiryönikkää esiintyy niukkaravinteisilta runsasravinteisille soille. Sen esiintymiseen vaikuttaa todennäköisesti sopivat vesistöolot ja sopiva rahkasammalkerros. Sitä pidetään ravinteikkaiden Peräpohjolan aapasoiden indikaattorilajina.

## Lähteet
Maustekrassit

**Maustekrassit** (*Wasabia*) on ristikukkaiskasvien heimoon kuuluva suku. Sukuun aiemmin luokiteltuja lajeja on siirretty muihin sukuihin.

## Lajeja
* maustekrassi (*Wasabia japonica*) → nyk. maustelituyrtti (*Eutrema japonicum*) lituyrttien suvussa.

## Lähteet
Vanakrassit

**Vanakrassit** (*Teesdalia*) on ristikukkaiskasvien heimoon kuuluva suku. Suvusta tunnetaan kaksi lajia.

Vanakrassit ovat yksivuotisia, matalakasvuisia ruohovartisia kasveja. Varsi on usein haaraton ja lehdetön, lehdet kasvavat ruusukkeena maata vasten. Terälehdet ovat valkoiset, kaksi ulompaa ovat noin kaksi kertaa niin pitkät kuin kaksi sisempää.

## Lajeja
* *[[vanakrassi|Teesdalia nudicaulis]]* (L.) W.T.Aiton – vanakrassi
* *[[Teesdalia coronopifolia]]* (J.P.Bergeret) Thell.

## Lähteet

## Aiheesta muualla
* Suomen Lajitietokeskus: Vanakrassit – ''Teesdalia''
Sowell

**Sowell** tarkoittaa seuraavia henkilöitä:
*Anthony Sowell (1959–2021), yhdysvaltalainen sarjamurhaaja
*Thomas Sowell (s. 1930), yhdysvaltalainen taloustieteilijä ja yhteiskuntateoreetikko.
Judo kesäolympialaisissa 2020 – miesten 60 kg

**Miesten 60 kg painoluokka [[Judo kesäolympialaisissa 2020|judossa]] [[Kesäolympialaiset 2020|Tokion olympialaisissa 2020]]** kilpailtiin Nippon Budōkanilla 24. heinäkuuta. Kilpailuun osallistui 23.

Olympiakultaa voitti japanilainen Naohisa Takatō, joka voitti loppuottelussa taiwanilaisen Yang Yung-wein Yangin otettua kolme varoitusta. Naohisan voitettua hänestä tuli ensimmäinen japanilainen olympiavoittaja Tokion olympialaisissa.

## Karsinnat
Jokaiseen painoluokkaan valitaan suoraan 18 parasta urheilijaa Kansainvälisen judoliiton rankingin perusteella. Ranking-pisteet tarkastellaan 28. kesäkuuta 2021. Yhdestä maasta voi osallistua korkeintaan yksi urheilija yhteen painoluokkaan. Isäntämaa Japani saa näiden lisäksi vähintään yhden judokan jokaiseen painoluokkaan. Näiden lisäksi olympialaisiin valitaan 100 urheilijaa rankinglistojen perusteella. Näistä sadasta paikasta Afrikka saa 24 paikkaa (12 naisille ja miehille), Eurooppa 25 (13 miehille ja 12 naisille), Aasia 20 (kymmenen kummallekin sukupuolelle), Oseania 10 (viisi naisille ja miehille) ja Amerikka 21 paikkaa (10 miehille ja 11 naisille). Myös maanosien paikat pitää jakaa siten, että yhdestä maasta saa tulla yksi judoka yhteen painoluokkaan. Jos maanosasta ei saada täytettyä näin paikkoja, täytetään paikat maailmanlaajuisten rankingien perusteella. Näiden lisäksi eri painoluokkiin kutsutaan yhteensä 20 judokaa.

## Kilpailu

### Turnauspuu

### Keräilyerät

## Lähteet
Kynsimökrassit

**Kynsimökrassit** (*Cardaria*) on ristikukkaiskasvien heimoon kuuluva suku. Monet *Cardaria*-sukuun luokitellut lajit on myöhemmin määritetty muiden sukujen lajien synonyymeiksi.

Kynsimökrassit ovat monivuotisia ruohovartisia kasveja. Niiden kukat ovat valkoisia.

## Lajeja
* kynsimökrassi (*Cardaria draba*, syn. *Lepidium draba*)

## Lähteet
Hietapitkäpalot

**Hietapitkäpalot** (*Cardaminopsis*) on ristikukkaiskasvien heimoon kuuluva suku.

Hietapitkäpalkojen, lituruohojen (*Arabidopsis*) ja pitkäpalkojen (*Arabis*) erottaminen toisistaan on ollut osittain epäselvää. Suku voidaan luokitella lituruohojen synonyymiksi ja sen lajit siirtää lituruohoihin.

## Lajeja
* etelänpitkäpalko eli etelänlituruoho (*Cardaminopsis halleri*, nyk. *Arabidopsis halleri*)
* hietapitkäpalko eli hietalituruoho (*Cardaminopsis arenosa*, nyk. *Arabidopsis arenosa*)
* idänpitkäpalko (*Cardaminopsis petraea*, nyk. *Arabidopsis petraea*)

## Lähteet
Judo kesäolympialaisissa 2020

**[[Judo]]ssa** kilpailtiin **[[kesäolympialaiset 2020|Tokion 2020 kesäolympialaisissa]]** 14. kertaa. Ottelut käytiin Nippon Budōkanilla, Tokiossa. Judossa kilpailtiin siten, että sekä naisille että miehille oli seitsemän painoluokkaa. Näiden lisäksi kilpailtiin sekajoukkuekilpailussa, joka oli ensimmäistä kertaa mukana olympialaisten ohjelmassa. Sekajoukkuekilpailuun osallistui kolme miesurheilijaa (painoluokista 73 kg, 90 kg ja yli 90 kg) ja kolme naisurheilijaa (painoluokista 57 kg, 70 kg ja yli 70 kg). Olympiaturnaukseen pääsi yhteensä 386 judokaa siten, että isäntämaa Japanilta yksi urheilija pääsi suoraan jokaiseen painoluokkaan.

Menestynein maa oli Japani, joka voitti 15 painoluokasta yhdeksän ja saavutti yhteensä 12 mitalia. Muut maat, jotka saavuttivat vähintään kaksi kultamitalia, olivat Ranska ja Kosovo. Ranska saavutti toiseksi eniten mitaleja, yhteensä kahdeksan.

## Aikataulu
Yhtenä päivänä kilpailtiin yksi painoluokka sekä miehissä että naisissa. Aamupäivällä käytiin karsintakierrokset ja puolivälierät. Iltapäivällä käytiin keräilyerät, välierät, pronssiottelut ja loppuottelu. Päivän päätti mitaliseremonia. Poikkeuksena oli viimeisenä päivänä käytävä sekajoukkuekilpailu, jolloin aamupäivällä kisattiin myös keräilyerät ja välierät.

## Mitaliyhteenveto

### Miehet

### Naiset

### Sekajoukkue

## Mitalitaulukko

## Lähteet
Wimbledonin tennisturnaus 2019 – miesten kaksinpeli

Novak Đoković oli turnauksen puolustava mestari ja voitti turnauksen toisen kerran peräkkäin. Hän voitti ennätyspitkässä loppuottelussa Roger Federerin luvuin 7–6(7–5), 1–6, 7–6(7–4), 4–6, 13–12(7–3). 4 tuntia ja 57 minuuttia kestänyt ottelu on kaikkien aikojen pisin kaksinpelifinaali Wimbledonissa ja toiseksi pisin loppuottelu Grand Slam -historiassa.

## Sijoitetut pelaajat


#** [[Novak Đoković]] (mestari)**
# Roger Federer *(loppuottelu)*
# Rafael Nadal *(välierät)*
# Kevin Anderson *(3. kierros)*
# Dominic Thiem *(1. kierros)*
# Alexander Zverev *(1. kierros)*
# Stéfanos Tsitsipás *(1. kierros)*
# Kei Nishikori *(puolivälierät)*
# John Isner *(2. kierros)*
# Karen Hatšanov *(3. kierros)*
# Daniil Medvedev *(3. kierros)*
# Fabio Fognini *(3. kierros)*
# Marin Čilić *(2. kierros)*
# Borna Ćorić *(vetäytyi)*
# Milos Raonic *(4. kierros)*
# Gaël Monfils *(1. kierros, luovutus)
# [[Matteo Berrettini]] *(4. kierros)*
# [[Nikoloz Basilashvili]] *(2. kierros)*
# [[Félix Auger-Aliassime]] *(3. kierros)*
# [[Gilles Simon]] *(2. kierros)*
# [[David Goffin]] *(puolivälierät)*
# [[Stanislas Wawrinka]] *(2. kierros)*
# [[Roberto Bautista Agut]] *(välierät)*
# [[Diego Schwartzman]] *(3. kierros)*
# [[Alex de Minaur]] *(2. kierros)*
# [[Guido Pella]] *(puolivälierät)*
# [[Lucas Pouille]] *(3. kierros)*
# [[Benoît Paire]] *(4. kierros)*
# [[Denis Shapovalov]] *(1. kierros)*
# [[Kyle Edmund]] *(2. kierros)*
# [[Laslo Đere]] *(2. kierros)*
# [[Dušan Lajović]] *(1. kierros)*
# [[Jan-Lennard Struff]] *(3. kierros)''


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
* Gentlemen's singles

### Viitteet
Äimäruohot

**Äimäruohot** (*Subularia*) on ristikukkaiskasvien heimoon kuuluva suku. Suvusta tunnetaan kaksi lajia.

Äimäruohot ovat pieniä yksivuotisia ruohovartisia kasveja. Kukat ovat pieniä ja valkoisia.

## Lajit
* äimäruoho eli vesiäimäruoho (*Subularia aquatica*)
* *[[Subularia monticola]]* 

## Lähteet

## Aiheesta muualla
* Suomen Lajitietokeskus: Äimäruohot (''Subularia'')
* ITIS: ''Subularia'' 
* United States Department of Agriculture (USDA): ''Subularia''
Amblyopia

**Toiminnallinen heikkonäköisyys** eli **amblyopia** on näköön liittyvä sairaus, mikä ilmenee lapsilla ja nuorilla. Lapsen heikentyneen näöntarkkuuden yleisin syy on toiminnallinen heikkonäköisyys, eli toisin sanoen amblyopia. Amblyopia tarkoittaa lapsilla sitä, että mahdollisesti toinen silmä on alentunut.

Amblyopiaa sairastaa noin 2–4 prosenttia väestöstä.

## Hoito
Amblyopiaa hoidetaan alle kouluikäisenä, joilla näkökyky on kehittymässä. Amblyopiaa hoidetaan kolmella keinolla: joko silmälaseilla, peittohoidolla taikka lääkkein.

## Lähteet
Wimbledonin tennisturnaus 2019 – naisten kaksinpeli

Angelique Kerber oli turnauksen puolustava mestari, mutta hävisi toisella kierroksella Lauren Davisille.

Simona Halep voitti loppuottelussa Serena Williamsin, ja saavutti uransa ensimmäisen Wimbledonin mestaruuden.

## Sijoitetut pelaajat


# Ashleigh Barty *(4. kierros)* 
# Naomi Ōsaka *(1. kierros)*
# Karolína Plíšková *(4. kierros)*
# Kiki Bertens *(3. kierros)*
# Angelique Kerber *(2. kierros)*
# Petra Kvitová *(4. kierros)*
#** [[Simona Halep]] (mestari)**
# Elina Svitolina *(välierät)*
# Sloane Stephens *(3. kierros)*
# Aryna Sabalenka *(1. kierros)*
# Serena Williams *(loppuottelu)*
# Anastasija Sevastova *(2. kierros)*
# Belinda Bencic *(3. kierros)*
# Caroline Wozniacki *(3. kierros)*
# Wang Qiang *(3. kierros)*
# Markéta Vondroušová *(1. kierros)*
# Madison Keys *(2. kierros)*
# Julia Görges *(3. kierros)*
# Johanna Konta *(puolivälierät)*
# Anett Kontaveit *(3. kierros)*
# Elise Mertens *(4. kierros)*
# Donna Vekić *(1. kierros)*
# Caroline Garcia *(1. kierros)*
# Petra Martić *(4. kierros)*
# Amanda Anisimova *(2. kierros)*
# Garbiñe Muguruza *(1. kierros)*
# Sofia Kenin *(2. kierros)*
# Hsieh Su-wei *(3. kierros)*
# Darja Kasatkina *(1. kierros)*
# Carla Suárez Navarro *(4. kierros)*
# María Sákkari *(3. kierros)*
# Lesja Tsurenko *(1. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
*Ladies' Singles draw

### Viitteet
Carle C. Zimmerman

**Carle C. Zimmerman** (10. huhtikuuta 1897 – 7. helmikuuta 1983) oli yhdysvaltalainen sosiologi ja Harvardin yliopiston sosiologian professori, jonka magnum opus oli *[[Family and Civilization]]*. Hänen teoksensa ei tullut laajasti hyväksytyksi sosiologian tieteenalalla ja on laajalti unohdettu. Zimmermanin kontribuutio sosiologian alaan on ollut sivilisaation romahdukseen liittyvien alamäen, korruption ja sosiaalisen hajoamisen vaiheet. Zimmerman myös osoitti että ne näkyvät perherakenteessa ja mitä perherakenteessa näkyminen voi tarkoittaa.

## Lähteet
Judo Euroopan kisoissa 2019

**Euroopan kisojen 2019** judo käytiin Tšyžouka-Arenalla Valko-Venäjän Minskissä 22.−25. kesäkuuta 2019. Kilpailut toimivat samalla judon Euroopan-mestaruuskilpailuina. Kisojen ohjelmassa oli seitsemän painoluokkaa miehille ja naisille sekä sekajoukkuekilpailu.

## Mitalistit
Lähteet: International Judo Federation, Judoinside
### Miehet

### Naiset

### Sekajoukkuekilpailu

## Lähteet